[bookmark: _GoBack]NOTA DE FUNDAMENTARE
[bookmark: _Hlk198543202]la proiectul hotărârii de Guvern pentru modificarea Hotărârii Guvernului nr.208/2026
cu privire la alocarea mijloacelor financiare (majorarea capitalului autorizat 
la Banca Europeană pentru Reconstrucție și Dezvoltare)

	1.  Denumirea autorului și, după caz, a/al participanților la elaborarea proiectului actului normativ

	Proiectul hotărârii de Guvern pentru modificarea Hotărârii Guvernului nr.208/2026 cu privire la alocarea mijloacelor financiare (majorarea capitalului autorizat la Banca Europeană pentru Reconstrucție și Dezvoltare) este elaborat de Ministerul Finanțelor.

	2. Condițiile ce au impus elaborarea proiectului actului normativ

	2.1 Temeiul legal sau, după caz, sursa proiectului actului normativ

	Proiectul Hotărârii Guvernului este întocmit cu scopul executării prevederilor Legii bugetului de stat pentru anul 2026 nr.322/2025, cu modificările ulterioare adoptate aferent art. I, la pct. 3 și 6 din Legea nr. 213/2026. În acest mod, Ministerul Finanțelor în temeiul art. 19 lit. a) din Legea finanțelor publice și responsabilității bugetar-fiscale nr.181/2014 a elaborat proiectul hotărârii de Guvern în cauză. 

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	Proiectul dat este alineat procesului de realizare a prevederilor Legii nr. 298/2024 privind participarea Republicii Moldova la majorarea capitalului Băncii de Dezvoltare a Consiliului Europei în conformitate cu Rezoluția Consiliului de Administrație nr.463/2022 "Privind majorarea capitalului Băncii". Conform Rezoluției Consiliului Guvernatorilor CEB nr.463 (2022), adoptată la Strasbourg, la 02.12.2022,  Republica Moldova s-a subscris la capital CEB în valoare totală de 4.258,0 mii euro, iar capitalul vărsat constituie 1.202,5 mii euro. Prin urmare, inițiativa dată rezidă din necesitatea onorării tranșei a 2-a din angajamentul stabilit în conformitate cu documentele internaționale semnate și ratificate de către Republica Moldova în contextul colaborărilor în cadrul Băncii de Dezvoltare a Consiliului Europei (CEB). Se evidențiază că, în anul 2025 Republica Moldova a executat transferul primei tranșe în capitalul vărsat la CEB. Notificăm că calitatea de membru a Republicii Moldova în cadrul CEB se datează din 4 Mai 1998, odată cu aprobarea Acordului parțial extins al Consiliului Europei (Agreement of the Council of Europe Resettlement Fund for National Refugees and Over-population in Europe) și adoptarea Hotărârii Parlamentului nr.1532/1998 cu privire la aderarea Republicii Moldova la Statutul Fondului de Dezvoltare Socială al Consiliului Europei.
În același timp, Republica Moldova înregistrează un angajament financiar în sumă de 200,0 mii dolari SUA anual la activitatea Centrului Regional de Dezvoltare a Capacităților din Europa de Sud-Est (SEETAC), creat și administrat de Fondul Monetar Internațional (FMI), constituit perioadei anilor 2026-2030. Această obligațiune s-a întemeiat în baza strategiilor de dezvoltare de țară și a principiilor de colaborare ale Republicii Moldova cu Fondul Monetar Internațional, consolidate prevederilor Hotărârii Parlamentului nr. 1107/1992 cu privire la aderarea RM la Fondul Monetar Internațional, la Banca Internațională pentru Reconstrucție și Dezvoltare și la organizațiile afiliate. Angajamentul financiar înregistrat perioadei 2026-2030 s-a constituit prin semnarea și prezentarea la FMI a unei Scrisori de Înțelegere la data de 15 iunie 2026. Evidențiem că SEETAC este un oficiu al FMI fără personalitate juridică și este orientat spre conlucrarea cu țările din Balcanii de Vest (Albania, Bosnia și Herțegovina, Kosovo, Muntenegru, Macedonia de Nord, Serbia) și Moldova, sprijinind parcursul european al acestor state. Scopul principal al SEETAC este de a consolida instituțiile economice și de a îmbunătăți procesele de elaborare a politicilor macroeconomice în țările participante.

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Odată cu adoptarea și publicarea în Monitorul Oficial al Republicii Moldova a Legii nr.213/2026 privind modificarea Legii bugetului de stat pentru anul 2026 nr. 322/2025 și acordarea plaților unice cu caracter excepțional, s-a constituit necesitatea aducerii în concordanță a cadrului normativ adoptat aferent executării prevederilor Legii bugetului de stat pentru anul 2026, după cum urmează:
1) ajustarea alocațiilor pentru majorarea capitalului autorizat deținut de RM la BERD (tranșa II) de la 15950,7 mii lei la 16333,1 mii lei, ținând cont de fluctuația cursului valutar; 
2) alocarea mijloacelor financiare în sumă de 6090,5 mii lei (echivalent a 300,6 mii euro, tranșa II) pentru majorarea capitalului autorizat deținut de RM la CEB;
3) alocarea mijloacelor financiare în sumă de 3554,0 mii lei (echivalent 200,0 mii dolari SUA, tranșa I) pentru contribuția RM la Centrul Regional de Dezvoltare a Capacităților din Europa de Sud-Est, fondat și administrat de FMI.
Subsecvent, intrarea în vigoare a hotărârii de Guvern la data publicării în Monitorul Oficial este determinată de necesitatea realizării de către Ministerul Finanțelor a transferurilor în termenii stabiliți conform angajamentelor internaționale asumate față de CEB și SEETAC.

	3.2. Opțiunile alternative analizate și motivele pentru care acestea nu au fost luate în considerare

	Opțiuni alternative nu au fost identificate.

	4. Analiza impactului de reglementare

	4.1. Impactul asupra sectorului public

	Nu are impact. 

	4.2. Impactul financiar și argumentarea costurilor estimative

	În Legea bugetului de stat pentru anul 2026 nr.322/2025, la art.6 alin.(1) lit. c) au fost planificate mijloace financiare pentru finanțarea celei de a II tranșă la BERD în sumă de 806,0 mii euro (echivalent a cca. 16,3 mil lei) și la CEB în sumă de 300,6 mii euro (echivalent a cca. 6,1 mil lei). În același timp, la art. 3, lit. a) din Legea prenotată au fost planificate 3554,0 mii lei (echivalentul a 200,0 mii de dolari SUA), tranșa I către SEETAC. Mijloacele financiare pentru tranșele următoare se vor planifica în documentele bugetare aferente perioadei ulterioare. 

	4.3. Impactul asupra sectorului privat

	Nu are impact.

	4.4. Impactul social

	Nu este aplicabil.

	4.4.1. Impactul asupra datelor cu caracter personal

	Nu este aplicabil. Proiectul nu aduce atingere regulilor de prelucrare a datelor cu caracter personal în vigoare. 

	4.4.2. Impactul asupra echității și egalității de gen

	Nu este aplicabil. Proiectul nu stabilește norme diferențiate în dependență de gen.

	4.5. Impactul asupra mediului

	Nu este aplicabil.

	4.6. Alte impacturi și informații relevante

	Nu este aplicabil.

	5. Compatibilitatea proiectului actului normativ cu legislația UE

	5.1. Măsuri normative necesare pentru transpunerea actelor juridice ale UE în legislația națională

	Nu este aplicabil. Proiectul nu are ca scop armonizarea legislației naționale cu legislația Uniunii Europene.

	5.2. Măsuri normative care urmăresc crearea cadrului juridic intern necesar pentru implementarea legislației UE

	Nu este aplicabil. Proiectul nu are ca scop armonizarea legislației naționale cu legislația Uniunii Europene.

	6. Avizarea și consultarea publică a proiectului actului normativ

	În scopul respectării prevederilor Legii nr.239/2008 privind transparența în procesul decizional și în vederea elaborării actelor normative, anunțul despre inițierea procesului de elaborarea a proiectului hotărârii Guvernului cu privire la alocarea mijloacelor financiare a fost plasat pe platforma oficială (particip.gov.md), fiind accesibile la următorul link-uri: https://particip.gov.md/ro/document/stages/proiectul-hotararii-guvernului-pentru-modificarea-si-completarea-hotararii-guvernului-nr-2082026-c/18329  inclusiv a fost publicat și pe pagina oficială a Ministerului Finanțelor (mf.gov.md):   https://mf.gov.md/ro/content/proiectul-hot%C4%83r%C3%A2rii-guvernului-pentru-modificarea-%C8%99i-completarea-hot%C4%83r%C3%A2rii-guvernului-nr 

	7. Concluziile expertizelor

	Proiectul va fi supus expertizei juridice ale Ministerului Justiției și expertizei anticorupție ale Centrului Național Anticorupție, iar rezultatele expertizelor vor fi generalizate în cadrul Sintezei la prezentul proiect.

	8. Modul de încorporare a actului în cadrul normativ existent

	Proiectul se integrează în sistemul legislației, este corelat cu prevederile actelor normative conexe în vigoare, iar implementarea prevederilor acestui proiect nu necesită modificarea altor acte normative.

	9. Măsurile necesare pentru implementarea prevederilor proiectului actului normativ

	Ministerul Finanțelor, corelat termenului limită stabilit și a alocațiilor bugetare aprobate, urmează să execute transferul mijloacelor financiare la asigurarea tranșei a II-a în capitalul autorizat CEB și a I-ei tranșe a contribuție la SEETAC.

